Ge Miles, chevaliers, sires de Frolois, fai a savoir a touz cels qui verront ces presentes letres, que ge suis hons liges a Milon, seignor de Noiers, et a ses hers de ceu que l’en tient de moi à Bierri et de Mili, qui est delez Chablies, et des apartenances, sauve la ligieté lou duc de Bergoigne. Et de Mili ge doi un mois de garde à Noiers, un chascun an. Et parceque je n’ai point de seaul, j’ai fait saeler ces presentes letres dou seaul monseignor Regnault, seignor de Larrey, commandement lou Duc, et dou seaul mon seignor Jahanz, seignor de Ancy. Ceu fut fait en l’en de la incarnacion Nostre Seignor mil et doux cenz et cinquante et sis, ou mois de deloy.